  Майя Бывальцева Выль дышетскон ар азьын Удмуртстат чотаз, кӧня сылэ элькунын нырысетӥ классэ мынӥсез бичан. Пиослэн анай-атайёссы ӧжытсэ 11 сюрс 737 манет висъяны кулэ луозы, нылашъёслэн мумы-бубыоссылы — 11 сюрс 832 манет. Кылем арен ӵошатыса, бичетъёс (наборъёс) 11,4 процентлы яке 1 сюрс 200 манетлы дуноязы. Нырысетӥ классэ мынӥсьёслэн бичетазы пыртэмын: дӥськут (пиослы — штан но кык дэрем, ньыль пар пыдвыл, пыдкутчан; нылъёслы — юбка но кык блузка, кык пар колготки, туфли), физкультуралы дӥсь но пыдкутчан, портфель, 20 тетрадь, суреданы альбом, быдэн куинь ручка но карандаш, фломастеръёсын бичет. Пиослэн анай-атайёслы тужгес дуно усёзы кроссовки (2 сюрс 280 манет), спорт костюм (2 сюрс 23 манет) но рюкзак (2 сюрс 6 манет). Нылъёслэн бичетазы озьы ик тужгес дуно луизы рюкзак но спорт костюм, озьы ик туфли (1 сюрс 432 манет). Тегъёс: Дышетон Ижкар дунъёснотарифъёс Удмуртия пиналъёс школаос лыдпусъёс  